Priit Põhjala

Priit Põhjala (sündinud 22. septembril 1982 Tallinnas) on eesti semiootik, kirjastaja ja toimetaja.

Tema põhilised uurimisvaldkonnad on keele- ja reklaamisemiootika.

Haridus
Ta on lõpetanud 2001. aastal Tallinna Prantsuse Lütseumi ja 2005. aastal Tartu Ülikooli semiootika ja kulturoloogia erialal. 2008. aastal kaitses magistritöö keelemärgi arbitraarsuse kohta. Aastatel 2008–2013 õppis Tartu Ülikoolis semiootika ja kulturoloogia doktorantuuris.

Töö
Priit Põhjala töötab kirjastuses Tänapäev. Ta on Õpetajate Lehe keeleteemalise arvamusveeru "Keelekaste" ning uudis- ja unarsõnu tutvustava veeru "Sõnal sabast" autor. Aastatel 2015–2016 üks Vikerraadio keelesaate "Keelesäuts" autoreist.

Looming
Ilukirjandus
 "Militaarsed miniatuurid" (Tammerraamat, 2014)
 "Mu vanaisa on murdvaras!" (Tänapäev, 2016, illustreerinud Hillar Mets)
 "Onu Mati, loomaarst" (Tänapäev, 2018, illustreerinud Anni Mäger)
 "Doktor Tindipleki töötuba" (Kultuurileht, 2024, illustreerinud Ulla Saar)
Aimekirjandus
 "Keelekaste. Artikleid keelest ja kirjandusest" (Kultuurileht, 2020)
 "Juhuslike sõnade raamat" (Tänapäev, 2024)
Akadeemilisi publikatsioone
 "Oma ja võõras loomulik keel", "Hortus Semioticus", 1/2006
 "Loomulik keel kui primaarne modelleeriv süsteem. Ühe mõiste elulugu", Acta Semiotica Estica, 5/2008
 "Slängikeskne sissevaade sõdurite subkultuuri", Nimetamise strateegiatest eesti kultuuris, 2008
 "Arutlus keelemärgi arbitraarsuse üle", Akadeemia, 11/2009
 "Kriisi ja selle lahenduste presentatsioon reklaamides", Hortus Semioticus, 5/2010
 "Kahest vastandlikust sõnade grupist reklaamileksikas", Acta Semiotica Estica, 7/2010
 "Kolm Saussure'i", Keel ja Kirjandus, 2/2011

Tema raamatute arvustusi
 Mari Klein, "Sõjaväest läbi kogemuse ja huumori", Õpetajate Leht, 17. oktoober 2014
 Jaan Martinson, "Milleks põrgu, kui on olemas armee", Postimees, 25. oktoober 2014
 Marvel Riik, "Kuulipilduri miniatuurid tabavad märklauda", Sirp, 9. jaanuar 2015
 Peeter Helme, "Eesti proosa 2014. Ambitsioonikast andetusest ambitsioonitu andekuseni", Looming, 3/2015
 Jaanika Palm, "Kuu raamat", Eesti Lastekirjanduse Keskus, juuni 2016
 Rein Veidemann, "Priit Põhjala keelekultuuriline vestmik", Õpetajate Leht, 13. märts 2020
 Karl Martin Sinijärv, ""Juhuslike sõnade raamat" viib keelele lähemale", ERRi kultuuriportaal, 17. jaanuar 2025
 Jaan Martinson, "Kust tulevad sõnad?", Eesti Päevaleht, 27. märts 2025
 Airika Harrik, "Kvaliteetne vaimne snäkk", Keel ja Kirjandus, 12/2025

Tunnustus
 2009 Eesti Semiootika Seltsi aastaauhind "Semiootiline jälg"
 2009 Ajakirja Akadeemia aastapreemia
 2014 Ajakirja Looming aastapreemia
 2015 Õpetajate Lehe laureaat
 2025 Hea lasteraamat ("Doktor Tindipleki töötuba")
Võistluseauhinnad
 2018 Nukitsa konkurss, 3. koht kirjanike kategoorias ("Mu vanaisa on murdvaras!")
Nominatsioonid
 2014 Betti Alveri kirjandusauhinna nominent ("Militaarsed miniatuurid")
 2016 Eesti Kultuurkapitali lastekirjanduse aastapreemia nominent ("Mu vanaisa on murdvaras!")
 2018 Eesti Kultuurkapitali lastekirjanduse aastapreemia nominent ("Onu Mati, loomaarst")
 2019 Tartu lastekirjanduse auhinna (Lapsepõlve auhinna) nominent ("Onu Mati, loomaarst")

Välislingid

 Priit Põhjala Eesti Lastekirjanduse Keskuse kodulehel

Kategooria:Eesti semiootikud
Kategooria:Tallinna Prantsuse Lütseumi vilistlased
Kategooria:Tartu Ülikooli sotsiaalteaduskonna vilistlased
Kategooria:Sündinud 1982